Den Vest-Sjællandske Avis, 1836-05-17
Vi bleve indqvarterede i et Kloster, hvis Beboer allerede vare fordrevne i den første Tid af Jnsurrektionen; her fandt vi det noget beqvemmere end Santander, da der var et Jldsted og Kaageredskaber og Madradser for hver to Mand. Vi traf 300 Re kruser direkte ankomne fra England, med nogle Officere, hvoriblandt to Majore og en Oberstlieutenant. Den sidste, Hr. Reewick var en ubetalelig Gevinst thi han havde tjent længe i den brittiske Armee, var fuldkommen skikket til at kommandere spanske Tropper; en Mand af et humant Sindelag og megen Resolution, han forstod at formilde Tienesten Strenghed ved Blidhed, og havde man overdraget det til ham, saa havde han vist gjort vort Regiment saa brugbart, som det var muligt at giøre det ved de Elementer, hvoraf det var sammensat. En Tid lang gik Alt sin sædvanlige Gang: Exercitier, Mønstringer og Parader fulgte i regelmæssige Rækker ovenpaa hinanden, og den Deel af Legionen, som garnisonerede i St. Sebastian, blev stedse mere brugbar til Krigstienesten Søndagen den 30te August erholdt, efter en Parade i svær MarscheringsOrden, alle Britter og de Chapelgorris Ordre til, imellem Kl. 4 til 5 om Aftenen at bryde op og at marschere ad Landeveien til Ernani. Denne Bye ligger ved den Landevei, som gaaer fra St. Sebastian til Frankerige, og er vigtigere formedelst sin Beliggenhed end for sin Størrelse; Veien er slet og behersket af Høie. Paa nogle Steder forskaffe Maismarkerne, de smaae Viinbierge og Frugthaver det herligste Værn for Jægere og let Jnfanterie, en Fordeel, som den karlistiske Chef vidste fortreffeligt at benytte. – Vi rykkede frem i sluttet Front; det første Regiment til Høire i Spidsen, det tredie bag til; det andet paa venstre Haand, og hele Korpset flankeret af de Chapelgorris og et Detaschement af det africanske Regiment; det gik en Miil uafbrudfremad, men da vi vare ankomne til Foden af Vinta Høien, saaledes kaldet af et Viinhuus paa Spidsen af den, saa opdagede vi at Fienden havde gravet en bred og dyb Løbegrav og opkastet Jorden til et Brystværn, bag hvilket han aabnede en Jld paa os, som vel var slem; men var bleven værre ifald han havde tøvet indtil vi vare komne nærmere - Det første Regiment havde 3 Døde og nogle Saarede efter den første Salve, som ikke blev besvaret med meget Held, men da hele Styrken blev kommanderet fremad, sprang en Deel af Brigaden ned i Trancheen og klattrede over Brystværnet, imedens en anden Afdeling tournerede den. Der opkom nogen Forvirring; men Brigade-Generalen Chi chester udviste megen Tapperhed, bragte Orden igien tilveie blandt Tropperne og det lykkedes ham at fordrive Fienden af sin Position. - En Deel af Byen blev afbrændt og den var udentvivl bleven reent afbrændt, dersom vi havde medbragt Artillerie. Krigs dampskibet Donna Jsabella laante os vel Raketter, og 4 Kanonere, men ved et uheldigt Tilfælde sprang den første Raket da den skulde affyres, og saarede den eneste Mand, som forstod at omgaaes med dem, saa svært, at han blev udygtig til Krigstienesteen; de giorde os saaledes ingen Nytte og vi maatte marschere tilbage til St. Sebastian med omtrent 30 Saarede og 6-7 Døde; Antallet kan imidlertid ikke nøiagtigt angives, da der er aldrig bekiendtgjort nogen Beretning derom. De Kommanderende besluttede, imod al Skik og Brug ved de europæiske Armeer, at lade Soldaterne bøde for de Vaaben, de havde tabt paa Valpladsen; saaledes havde Daniel Hogan af 3die Regiment, og som var bleven haardt saaret i Knæet, mistet sit Tornister (vi vare udmarscherede med svær Oppakning, sit Gevær og sin Bajonet; Værdien af alt dette blev dekorteret i hans Sold uden at tage Hensyn paa de Omstændigheder under hvilke han havde mistet det. – De Saarede bleve tildeels bragte i det spanske militaire Lazareth, som var indrettet til vort Brug; det indeholdt gode og beqvemme Senge, og vi bleve virkeligen meget humant behandlede i alle vore Forhold til de spanske civile og militaire Autoriteter. Men her bemærkedes atter en stor Skiødesløshed fra deres Side, som stode i Spidsen for Expeditionen; thi der var næsten en aldeles Mangel paa Banda ger og Medicin; det tredie Regiment var bragt til Spanien uden at have medbragt det ringeste Forraad af Medikamenter. Der imod havde man Læger nokChirurgerne Bunnot, Barry, Dade og Docker ville stedse blive mindede af deres Patienter med Agtelse formedelst deres menneskekiærlige, duelige og omhyggelige Behandling. - Soldaten John Richardson blev saaret paa en mærkværdig Maade, han fik et Flinteskud tæt over det venstre Øienbryn og Kuglen blev siddende i Pandeskallen; den blev taget ud uden at der fulgte nogen videre Smerte derpaa; man bemærkede alene en Fordybning i Pandeskallen, saa at det kan have sin Nytte at den er brav tyk En Nat paa Jagt.